ଭାରତୀୟ ସମ୍ବିଧାନର ଅଷ୍ଟମ ପରିଶିଷ୍ଟ ହେଉଛି ଭାରତୀୟ ସରକାରୀ ଭାଷାଗୁଡିକର ଏକ ଅନୁସୂଚୀ । ଭାରତୀୟ ସମ୍ବିଧାନର ପ୍ରଣୟନ ବେଳେ ଯେଉଁସବୁ ଭାଷା ଏହି ତାଲିକାରେ ସାମିଲ କରାଗଲା ସେହିସବୁ ଭାଷା ଭାରତର ସରକାରୀ ଭାଷା କମିସନ ତାଲିକାରେ ପ୍ରକାଶ ପାଇଁ ଯୋଗ୍ୟ ବିବେଚିତ ହେଲେ । ଏତଦ ବ୍ୟତୀତ ପରିଶିଷ୍ଟ ଅନ୍ତର୍ଗତ ଭାଷାଗୁଡ଼ିକ ଆଧାରରେ ଭାରତର ସରକାରୀ ଭାଷା ହିନ୍ଦୀର ବିକାଶ ତଥା ସମୃଦ୍ଧି ସରକାରୀ ଭାଷା କମିସନ ମାଧ୍ୟମରେ କରାଯିବାର ପ୍ରାବଧାନ ରହିଛି । ଏହାର ଅନ୍ୟ ଏକ ବୈଶିଷ୍ଟ୍ୟ ଏହି ଯେ ପରିଶିଷ୍ଟ ଅନ୍ତର୍ଗତ ସମସ୍ତ ଭାଷାକୁ ଭାବ ବିନିମୟର ଏକ ଶ୍ରେଷ୍ଠତର ମାଧ୍ୟମ ଭାବେ ବିକାଶ କରାଇବା ଦିଗରେ ଉପଯୁକ୍ତ ପଦକ୍ଷେପ ନେବା ଭାରତ ସରକାରଙ୍କ ଏକ ନୈତିକ ଦାୟିତ୍ୱ ଭାବେ ପରିଗଣିତ ହେଉଛି । ପୁଣି ପରିଶିଷ୍ଟ ଅନ୍ତର୍ଗତ ସମସ୍ତ ଭାଷାର ଆଉ ଏକ ବୈଶିଷ୍ଟ୍ୟ ଏହି ଯେ ସରକାରୀ ଚାକିରି ନିମନ୍ତେ ଅନୁଷ୍ଠିତ ସମସ୍ତ ପରୀକ୍ଷାରେ ଜଣେ ପରୀକ୍ଷାର୍ଥୀ ପରିଶିଷ୍ଟ ଅନ୍ତର୍ଗତ ଯେ କୌଣସି ଭାଷାକୁ ତାହାର ଉତ୍ତର ଦେବାର ମାଧ୍ୟମ ଭାବେ ବ୍ୟବହାର କରିପାରିବ । ସମ୍ବିଧାନ ପ୍ରଣୟନ ବେଳେ ମାତ୍ର ୧୪ଟି ଭାଷା ଏହି ସୂଚିର ଅନ୍ତର୍ଗତ ଥିବା ବେଳେ ପରବର୍ତ୍ତୀ ସମୟରେ ଅନ୍ୟ ଆଠଟି ଭାଷା ଏହି ସୂଚିରେ ସାମିଲ କରାଯାଇଛି । ଭାରତୀୟ ସମ୍ବିଧାନର ଧାରା ୩୪୪ (କ) ଏବଂ ଧାରା ୩୫୧ ଅନୁଯାୟୀ ଏହାର ଅଷ୍ଟମ ପରିଶିଷ୍ଟ ଅନ୍ତର୍ଗତ ଭାଷାଗୁଡିକର ଅନୁସୂଚୀ ହେଉଛି ଏହିଭଳି : ଏହାଛଡା ଭାରତ ସରକାରଙ୍କ ଗୃହ ମନ୍ତ୍ରଣାଳୟର ତଥ୍ୟ ଅନୁସାରେ ନିମ୍ନ ସୂଚୀ ଅନ୍ତର୍ଗତ ଭାଷାସବୁ ସମ୍ବିଧାନର ଅଷ୍ଟମ ପରିଶିଷ୍ଟରେ ସାମିଲ ନିମନ୍ତେ ଦାବୀ ହୋଇଆସୁଛି  ।